CELEX: C2004/118/56
Language: el
Date: 2004-04-30 00:00:00
Title: Διάταξη του Δικαστηρίου (τέταρτο τμήμα), της 29ης Απριλίου 2004, στην υπόθεση C-202/03 (αίτηση του Tribunale Amministrativo Regionale per la Lombardia, Sezione staccata di Brescia, για την έκδοση προδικαστικής αποφάσεως): DAC SpA κατά Azienda Ospedaliere «Spedali Civili» di Brescia («Άρθρο 104, παράγραφος 3, του Κανονισμού Διαδικασίας — Οδηγία 89/665/ΕΟΚ — Διαδικασίες προσφυγής στον τομέα των δημοσίων συμβάσεων — Προσωρινά μέτρα ante causam»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/31
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 29ης Απριλίου 2004
   στην υπόθεση C-202/03 (αίτηση του Tribunale Amministrativo Regionale per la Lombardia, Sezione staccata di Brescia, για την έκδοση προδικαστικής αποφάσεως): DAC SpA κατά Azienda Ospedaliere «Spedali Civili» di Brescia (1)
   
   («Άρθρο 104, παράγραφος 3, του Κανονισμού Διαδικασίας - Οδηγία 89/665/ΕΟΚ - Διαδικασίες προσφυγής στον τομέα των δημοσίων συμβάσεων - Προσωρινά μέτρα ante causam»)
   (2004/C 118/56)
   Γλώσσα διαδικασίας: η ιταλική
   Στην υπόθεση C-202/03, με αντικείμενο αίτηση του Tribunale Amministrativo Regionale per la Lombardia, Sezione staccata di Brescia, προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ DAC SpA και Azienda Ospedaliere «Spedali Civili» di Brescia, παρισταμένης της Pellegrini SpA, η έκδοση προδικαστικής αποφάσεως ως προς την ερμηνεία των άρθρων 1, παράγραφος 3, και 2, παράγραφος 1, στοιχείο α), της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων (ΕΕ L 395 σ. 33), όπως τροποποιήθηκε με την οδηγία 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών (ΕΕ L 209, σ. 1), συγκείμενο από τους J. N. Cunha Rodrigues (εισηγητή), πρόεδρο τμήματος, J.-P. Puissochet και K. Lenaerts, δικαστές, γενικός εισαγγελέας: P. Léger, γραμματέας: R. Grass, εξέδωσε στις 29 Απριλίου 2004 διάταξη με το ακόλουθο διατακτικό:
   Το άρθρο 2, παράγραφος 1, στοιχείο α), της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, όπως τροποποιήθηκε με την οδηγία 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών, έχει την έννοια ότι τα κράτη μέλη είναι υποχρεωμένα να παρέχουν στα αρμόδια για την εκδίκαση των σχετικών προσφυγών όργανα την εξουσία λήψεως κάθε προσωρινού μέτρου, ανεξάρτητα από την προηγούμενη άσκηση προσφυγής επί της ουσίας, περιλαμβανομένων των μέτρων που αναστέλλουν την επίμαχη διαδικασία συνάψεως δημόσιας συμβάσεως ή επιτρέπουν την αναστολή της.
   
      (1)  ΕΕ L 171 της 19.7.2003.